CELEX: 32020R2206
Language: hu
Date: 2020-12-22 00:00:00
Title: A Bizottság (EU) 2020/2206 végrehajtási rendelete (2020. december 22.) a 119/2009/EK rendelet I. mellékletének az Egyesült Királyságnak a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsát tartalmazó szállítmányok Unióba történő behozatalára engedéllyel rendelkező harmadik országok vagy azok részei jegyzékébe való bejegyzése tekintetében történő módosításáról (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/15
               
            
         A BIZOTTSÁG (EU) 2020/2206 VÉGREHAJTÁSI RENDELETE
         (2020. december 22.)
         a 119/2009/EK rendelet I. mellékletének az Egyesült Királyságnak a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsát tartalmazó szállítmányok Unióba történő behozatalára engedéllyel rendelkező harmadik országok vagy azok részei jegyzékébe való bejegyzése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke 1. pontjának első albekezdésére és 4. pontjára, valamint 9. cikke (4) bekezdésének bevezető mondatára és c) pontjára,
         mivel:
         
                     (1)
                  
                  
                     A 119/2009/EK bizottsági rendelet (2) meghatározza a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának az Unióba való behozatalára vonatkozó köz- és állategészségügyi feltételeket. A 119/2009/EK rendelet I. mellékletének 1. része felsorolja azon harmadik országokat és azok részeit, ahonnan ilyen szállítmányok Unióba való behozatala engedélyezett.
                  
               
                     (2)
                  
                  
                     Az Egyesült Királyság biztosította a 119/2009/EK rendeletben előírt ahhoz szükséges garanciákat, hogy az Egyesült Királyságot felvegyék az említett rendelet I. mellékletének 1. részébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végét követően, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül. Figyelembe véve az Egyesült Királyság által nyújtott garanciákat, az említett harmadik országot fel kell venni a 119/2009/EK rendelet I. mellékletének 1. részébe.
                  
               
                     (3)
                  
                  
                     A 119/2009/EK rendelet I. mellékletét ezért ennek megfelelően módosítani kell.
                  
               
                     (4)
                  
                  
                     mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 119/2009/EK rendelet I. mellékletének 1. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 22-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 18., 2003.1.23., 11. o.
         
         
            (2)  A Bizottság 119/2009/EK rendelete (2009. február 9.) a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának a Közösségbe irányuló behozatalára, illetve a Közösség területén történő átszállítására feljogosított harmadik országok és azok részei jegyzékének felállításáról, valamint az állategészségügyi bizonyítványra vonatkozó követelmények meghatározásáról (HL L 39., 2009.2.10., 12. o.).
      
      
         
            MELLÉKLET
            A 119/2009/EK rendelet I. mellékletének 1. része a következőképpen módosul:
            
                        1.
                     
                     
                        A táblázat az Oroszországra vonatkozó bejegyzés után az Egyesült Királyságra vonatkozó következő bejegyzéssel egészül ki:
                        
                                    „Egyesült Királyság (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    ”
                                 
                              
                  
                        2.
                     
                     
                        A „Harmadik országok és azok részeinek jegyzéke és kiegészítő garanciák” táblázat vége az Egyesült Királyságra vonatkozó következő megjegyzéssel egészül ki:
                        
                                    „(*)
                                 
                                 
                                    A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.”